als_Latn dik_Latn tur_Latn
SculpFest sivjet si pararendës i Autostradës Biennale – Bienalja
Ky edicion do të jetë një nismë për shfrytëzimin e hapësirave alternative për organizimin e eventeve të ndryshme në kuadër të artit bashkohor dhe kjo do të shërbejë si promovim i hapesirave dhe objekteve të vjetra që kanë vlera të trashegimisë kulturore.
SculpFest si festival i skulpturës (por pa skulpturë në të), përgjatë organizimeve 2012 - 2014, kishte për qëllim të trajtonte tema aktuale me aktivitete të ndryshme artistike vetëdijesuese, ku skulptura shihej dhe trajtohej në dimension më të gjerë përmabjtësor.
SculpFest vazhdon me edicionin e saj të katërt me festivalin e akullit “Sculp'ice” i cili do të mbahet më 1-3 Maj 2015 në Prizren, duke e përmbyllur një cikël të suksesshëm të ngjarjeve artistike, përfshirë prezantime të ndryshme të artistëve, krijime, punëtori, performanca dhe muzikë, të cilat kanë inspiruar dhe hapur rrugë për organizimin e bienalës së artit bashkëkohor Autostrada Biennale, në vitin 2017 në Prizren, e cila do të përfaqësohet nga një bord profesional, si dhe një panel kuratoral, i përbërë nga artistë vendas dhe ndërkombëtarë.
Sculp’ice këtë herë do të organizohet si pararendës i Autostradës Biennale – Bienalja e Artit Bashkëkohor. Sculp’ice është një përpjekje për të promovuar shtetin e Kosovës në rrafshin global dhe paralelisht një thirrje për promovimin e artistëve vendas dhe te huaj.
als_Latn als_Latn als_Latn als_Latn als_Latn